open-index/open-wikipedia-markdown huggingface dataset:
இராமேசுவர் நீக்ரா

**இராமேசுவர் நீக்ரா** (*Rameshwar Neekhra*) இந்தியாவைச் சேர்ந்த ஓர் அரசியல்வாதியாவார்.  இராமேசுவர் நிக்ரா என்றும் இவர் அழைக்கப்படுகிறார். இந்தி மொழி திரைப்படத்துறையின் மூத்த நடிகர் அசுதோசு ராணாவின் உறவினராகவும் அறியப்படுகிறார்.  சட்டம் படித்து  பட்டதாரியான இவர் இந்திய தேசிய காங்கிரசு கட்சியின்  உறுப்பினராக செயற்பட்டார். இந்தியாவின்  மத்தியப் பிரதேசத்தின் நர்மதாபுரத்தில் இருந்து தொடர்ந்து இரண்டு முறை மக்களவை 7 மற்றும் 8 ஆவது மக்களவைக்கு பாராளுமன்றத்தின் கீழ் சபைக்கு தேர்ந்தெடுக்கப்பட்டார். ஒரு தசாப்தத்திற்கும் மேலாக மத்திய பிரதேச மாநில வழக்கறிஞர் மன்றத்தின்  தலைவராக இருந்தார். 1987 ஆம் ஆண்டு முதல் 1989 ஆம் ஆண்டு வரை சேவா தளத்தின் தேசிய துணைத் தலைவர், மத்தியப் பிரதேச இளைஞர் காங்கிரசின் தலைவர் 1985-1987, டாக்டர் அரி சிங் கூர் பல்கலைக்கழகத்தில் மாணவர் சங்கத்தின் பல்கலைக்கழகத் தலைவர்,  1968-1970 சிக்சக்கு  காங்கிரசின் நிறுவனர் உறுப்பினராகவும் பொறுப்பு வகித்து தற்போது மத்தியப் பிரதேச காங்கிரசு கட்சியின் மூத்த துணைத் தலைவராகவும் உள்ளார்.

## மேற்கோள்கள்

## புற இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

பகுப்பு:வாழும் மக்கள்
பகுப்பு:1946 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:8வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:மத்தியப் பிரதேச அரசியல்வாதிகள்
அகர்தலா சட்டமன்றத் தொகுதி

**அகர்தலா சட்டமன்றத் தொகுதி** (*Agartala Assembly constituency*) என்பது இந்தியாவின் வடகிழக்கு மாநிலமான திரிபுராவின் 60 சட்டமன்றத் தொகுதிகளில் ஒன்றாகும். இது திரிபுரா மேற்கு மக்களவைத் தொகுதியின் ஒரு பகுதியாகும்.

## சட்டப் பேரவை உறுப்பினர்கள்

^இடைத்தேர்தல்

## தேர்தல் முடிவுகள்

### 2023 election

### 2022 இடைத்தேர்தல்

### 2018 தேர்தல்

### 2013 தேர்தல்

## மேலும் பார்க்கவும்
* அகர்தலா
* திரிபுரா சட்டமன்ற தொகுதிகளின் பட்டியல்
* மேற்கு திரிபுரா மாவட்டம்

## மேற்கோள்கள்

பகுப்பு:திரிபுரா சட்டமன்றத் தொகுதிகள்
பகுப்பு:மேற்கு திரிப்புரா மாவட்டம்
சைலேந்திர பட்டேல்

**சைலேந்திர படேல்** (*Shailendra Patel*)  இந்தியாவைச் சேர்ந்த ஓர் அரசியல்வாதியாவார். மத்தியப் பிரதேசத்தைச் சேர்ந்த இவர் இந்திய தேசிய காங்கிரசு  கட்சியின் உறுப்பினரும் ஆவார்.

## அரசியல் வாழ்க்கை
2013 ஆம் ஆண்டில் மத்தியப் பிரதேச சட்டமன்றத்தின் சட்டமன்ற உறுப்பினர் ஆனார்.

2005 ஆம் ஆண்டில் முதல்வராகப் பதவியேற்ற சிவராச்சு சிங் சவுகானிடம், சைலேந்திரப் பாட்டில்  2017 ஆம் ஆண்டு வரை ஏன் அவர் தொகுதியான இச்சாவாருக்குச் செல்லவில்லை என்ற கேள்வியை  எதிர்கொண்டார்

படேல் 2019 இந்திய பொதுத் தேர்தலில் விதிசா மக்களவைத் தொகுதியுன் வேட்பாளராக இருந்தார்.

## மேலும் பார்க்கவும்
* மத்தியப் பிரதேச சட்டமன்றம்
## மேற்கோள்கள்

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:மத்தியப் பிரதேச அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
குரங்கணி (தூத்துக்குடி மாவட்டம்)

**குரங்கணி** என்பது தமிழ்நாடு மாநிலத்தின் தூத்துக்குடி மாவட்டத்திலுள்ள ஒரு புறநகர்ப் பகுதியாகும். இராமாயணத் தொடர்புடைய ஊராக குரங்கணி விளங்குகிறது.

கடல் மட்டத்திலிருந்து சுமார் 39.52 மீட்டர் உயரத்தில்,  என்ற புவியியல் ஆள்கூறுகள் கொண்டு குரங்கணி அமையப் பெற்றுள்ளது.

இவ்வூரில், குரங்கணியம்மன் என்று அழைக்கப்படுகிற முத்துமாலையம்மன் கோயில் என்ற அம்மன் கோயில் ஒன்று நிர்மாணிக்கப்பட்டுள்ளது. இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
## மேற்கோள்கள்

## வெளி இணைப்புகள்
* GeoHack - குரங்கணி, தூத்துக்குடி

பகுப்பு:தூத்துக்குடி மாவட்டத்திலுள்ள கிராமங்கள்
மாலதி ராவ்

**மாலதி ராவ்** (  ) ஓர் இந்திய எழுத்தாளர். இவர் 2007 ஆம் ஆண்டு  ஆங்கிலப் புதினமான *திசாடர்லி விமன்* க்காக சாகித்ய அகாதமி விருதை வென்றார்.

## ஆரம்ப வாழ்க்கை மற்றும் பின்னணி.
மாலதி ராவ் (ஏப்ரல் 1930) கர்நாடகாவின் பெங்களூரில் சென்னகிரி பத்மநாப ராவ் மற்றும் ஸ்ரீமதி. பத்மாவதி தம்பதியினருக்கு மகளாகப் பிறந்தார். ஐந்து பெண் குழந்தைகளில் இவர்  மூத்தவராவார். இருக்கு ஒரு அண்ணன் மற்றும் இரண்டு தம்பிகள் உள்ளனர். இளம் பெண்ணாக இருந்தபோது,ஜேன் ஆசுடன், பிரான்டே சகோதரிகள் மற்றும் லூயிசா மே அல்காட் ஆகியோரின் படைப்புகளால் ஈர்க்கப்பட்டார். எழுதுவதில் ஆர்வம் கொண்டிருந்தார் மற்றும் பெங்களூரு மற்றும் மைசூர் பல்கலைக்கழகங்களில் ஆங்கில இலக்கியத்தைத் தொடர்ந்தார். தனது பெண் கதை மாந்தர்களை கல்வி கற்ற, சுதந்திரமான வேலை செய்யும் பெண்ணாக உருவகப்படுத்தினார். பெங்களூரில் உள்ள விஜயா கல்லூரியில் ஆங்கில விரிவுரையாளராகவும், பழம்பெரும் பேராசிரியர் வி.டி. சீனிவாசன் கல்லூரியின் முதல்வராகவும் துறைத் தலைவராகவும் இருந்தார். ராவ் தனது ஆசிரியர் பணியின் பெரும் பகுதியை டெல்லியில் கழித்தார். தில்லி பல்கலைக்கழகத்தின் மிராண்டா ஹவுசில் ஆங்கில இலக்கியம் கற்பித்தார்.

## படைப்புகள்
மாலதி ராவ் மூன்று புதினங்கள், மூன்று சிறுகதைத் தொகுப்புகள் மற்றும் பல செய்தித்தாள் கட்டுரைகளை எழுதியுள்ளார். "*தி பிரிட்சு", "* *அண்டு இன் தெ பெனாரசு புளோவ்சு தெ கங்கா*" மற்றும் "*கம் பார் எ காபி ... பிளீசு"* ஆகியன இவரது குறிப்பிடத்தகுந்த படைப்புகளாகும்.

2007 இல் வெளியிடப்பட்ட இவரது புதினமான *'திசார்டலி விமன்*' மூலம் இவர் பரவலாக அறியப்பட்டார். இந்தக் கதை விடுதலைக்கு முந்தைய இந்தியாவில் இருந்த நான்கு பெண்கள் சமூக அடிமைக் கட்டமைப்பில் இருந்து வெளியேறியதனை அடிப்படையாகக் கொண்டது.இதற்காக இவர் குடியரசுத் தலைவரிடமிருந்து கௌரவ சாகித்ய அகாதமி விருதை வென்றார்.

## படைப்புகள்

* *தி பிரிட்சு* (புதினம்), சாணக்யா பதிப்பகம் (தில்லி, இந்தியா), 1990 
* *திசார்டலி விமன்*  (புதினம்), துரோன்குவில் பதிப்பகம் (பெங்களூர், இந்தியா), 2005
* மூன்று சிறுகதைத் தொகுப்புகள் 
* *இன்குவிசிசன்* 

## விருதுகள்

* 2007 இல் சாகித்ய அகாதமி விருது 

## சான்றுகள்

பகுப்பு:இந்திய ஆங்கில எழுத்தாளர்கள்
பகுப்பு:கன்னட எழுத்தாளர்கள்
பகுப்பு:வாழும் மக்கள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பண்டாரு அச்சமாம்பா

**பண்டாரு அச்சமாம்பா** (Bandaru Acchamamba 1874– 1905) பெண்கள் இயக்கத்தின் ஆரம்பகால முன்னோடிகளில் ஒருவராவார். இவர் இந்தியாவின் ஆரம்பகால பெண்ணிய வரலாற்றாசிரியர்களில் ஒருவராகக் கருதப்படுகிறார். அச்சமாம்பா தனது சகோதரரின் வழிகாட்டுதலின் கீழ் தெலுங்கு, ஆங்கிலம் மற்றும் இந்தி ஆகிய மொழிகளில் உள்ள பழங்கால நூல்களைப் படித்தார், மேலும் இலக்கியம் மற்றும் பெண்கள் பிரச்சினைகளைப் பற்றி புரிந்துகொண்டார். தெலுங்கு மற்றும் ஐக்கிய இராச்சியப் பெண்களின் பல சுயசரிதைகளை எழுதினார், இது எதிர்கால வரலாற்றாசிரியர்களுக்கு இலக்கியப் பாதையை அமைத்தது. இவரது கதைகள் அந்த காலத்தின் சமூக நிலைமைகளையும் பெண்களின் பிரச்சினைகளையும் பிரதிபலிக்கின்றன.

## ஆரம்ப வாழ்க்கை மற்றும் பின்னணி
பண்டாரு அச்சமாம்பா 1874 ஆம் ஆண்டு ஆந்திராவின் கிருஷ்ணா மாவட்டத்தில் உள்ள பெனுகஞ்சிப்ரோலு என்ற சிறிய கிராமத்தில் பிறந்தார். *திவானாக* (மாநில அரசாங்கத்தில் அமைச்சர்) இருந்த இவரது  தந்தை இவருக்கு ஆறு வயதாக இருந்தபோது காலமானார். தனது தாய்வழி மாமா பண்டாரு மாதவ ராவினை தனது பத்தாம் வயதில் திருமணம் செய்து கொண்டார், மேலும் பதினேழாவது வயதில் அவருடன் குடும்ப வாழ்க்கையைத் தொடங்கினார். இவரது சகோதரர் நாக்பூருக்குப் படிப்பைத் தொடரச் சென்ற பிறகு, அச்சமாம்பா வங்காளம் மற்றும் குசராத்தி மற்றும் சிறிது சமஸ்கிருதம் ஆகியவற்றைக் கற்றுக்கொண்டார்.

ஒருகண்டி சுந்தரி ரத்னமாம்பாவுடன் சேர்ந்து, அச்சமாம்பா கடலோர ஆந்திராவில் 1902 ஆம் ஆண்டு மச்சிலிப்பட்டினத்தில் *பிருந்தாவன இசுதிரீலா சமாசம்* (பிருந்தாவனா பெண்கள் சங்கம்) என்ற பெயரில் முதல் பெண்கள் சங்கத்தை நிறுவினார். 1903 ஆம் ஆண்டில், மாநிலம் முழுவதும் பயணம் செய்தார் மற்றும் பல பெண்கள் அமைப்புகளை நிறுவ மற்றவர்களுக்கு உதவினார்.

அச்சமாம்பா 18 சனவரி 1905 அன்று தனது 30வது வயதில் இறந்தார்.

## இலக்கியப் பணி
அச்சமாம்பா பல சிறுகதைகள், பெண்கள் பிரச்சனைகள் பற்றிய கட்டுரைகளை எழுதினார். *அபாலா சச்சரித்ர ரத்னமாலா* என்றழைக்கப்படும் 34 பெண்களின் வாழ்க்கை வரலாறுகளின் தொகுப்பினால் இவர் பரவலாக அறியப்படுகிறார்.

* *தன திரயோதசி*
* *அபாலா சச்சரித்ர ரத்னமாலா* 
* *பீடா குடும்பம்* (ஏழை குடும்பம்)
* *கானா*
* *சதகம்* ( *நூறு கவிதைகளின் சுழற்சி* )

*இந்து சுந்தரி* மற்றும் *சரஸ்வதி* இதழ்களில் வெளியான கட்டுரைகள்,

* *தம்பதுல பிரதம கலஹமு* (ஒரு ஜோடியின் முதல் தகராறு)
* *வித்யாவந்துலகு யுவத்துலகோக விண்ணபமு* (படித்த பெண்களுக்கு ஒரு வேண்டுகோள்)
* *ஸ்த்ரிவித்யா பிரபாவம்* (பெண் கல்வியின் பலம்)

இவர் நீண்ட பயணம் செய்து பல அறிஞர்களுடன் உரையாடினார்.

## சான்றுகள்

பகுப்பு:கிருஷ்ணா மாவட்ட மக்கள்
பகுப்பு:தெலுங்கு எழுத்தாளர்கள்
பகுப்பு:1905 இறப்புகள்
பகுப்பு:1874 பிறப்புகள்
பகுப்பு:19-ஆம் நூற்றாண்டு இந்தியப் பெண் எழுத்தாளர்கள்
சத்யநாராயண் பவார்

**சத்யநாராயண் ஆசுராம்ச்சி பவார்**  (Satyanarayan Pawar) இந்தியாவைச் சேர்ந்த ஓர் அரசியல்வாதியாவார். 1944 ஆம் ஆண்டு பிப்ரவரி மாதம் 13 ஆம் தேதியன்று இவர் பிறந்தார்.  சமூக சேவகரான இவர் இந்தியாவின் மத்திய பிரதேச மாநிலத்தின் 8ஆவது மக்களவையின் நாடாளுமன்ற உறுப்பினராக இருந்தார் 

பவார் மத்திய பிரதேசத்தின் கோலி இனத்தைச் சேர்ந்தவர். ஜூன் 2022 ஆம் ஆண்டு சூன் மாதத்தில் இவர் இந்திய தேசிய காங்கிரசு கட்சியால் மத்திய தேர்தல் குழுவின் தலைவராக நியமிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1947 பிறப்புகள்
பகுப்பு:மத்தியப் பிரதேச அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
இரோசுமிலா பட்டாச்சார்யா

**இரோசுமிலா பட்டாச்சார்யா** (Roshmila Bhattacharya) ஒர் இந்தியப் பத்திரிகையாளர், எழுத்தாளர் மற்றும் ஆசிரியர் ஆவார், இவர் தி டைம்சு குழுமத்தின் வெளியீடான *மும்பை மிரரில்* 2013 முதல் பணியாற்றி வருகிறார். 1980 களில் தனது தொழில் வாழ்க்கையைத் தொடங்கிய இவர், *[[ஹிந்துஸ்தான் டைம்ஸ்|இந்துஸ்தான் டைம்ஸ்]]*, *தி ஏசியன் ஏஜ்*, *[[தி டைம்ஸ் ஆஃப் இந்தியா]]* மற்றும் *[[இந்தியன் எக்சுபிரசு|தி இந்தியன் எக்ஸ்பிரசு]]* ஆகிய செய்தித்தாள்களிலும், *[[பிலிம்பேர்]]*, *இசுகிரீன்* மற்றும் *[[தி இல்லசுடிரேட்டட் வீக்லி ஆப் இந்தியா|தி இல்லஸ்ட்ரேட்டட் வீக்லி ஆஃப் இந்தியா]]* உட்பட பல பத்திரிகைகளிலும் பணியாற்றினார். இவர் *பேட் மேன்* மற்றும் *மேட்டினி மென்: எ ஜர்னி துரூ பாலிவுட்  ஆகிய* இரண்டு நூல்களை எழுதியுள்ளார்:  .

## வாழ்க்கை
டார்ஜீலிங் மற்றும் சில்லாங்கில் வளர்ந்த பட்டாச்சார்யாவின் தந்தை பாரத ஸ்டேட் வங்கியில் ஊழியராக இருந்தார்.. ஆரம்பகாலங்களில் ஒரு விமானப் பணிப்பெண்ணாகவோ அல்லது விண்வெளி வீரராகவோ ஆக வேண்டும் என விரும்பினார். *[[தி இல்லசுடிரேட்டட் வீக்லி ஆப் இந்தியா|தி இல்லஸ்ட்ரேட்டட் வீக்லி ஆஃப் இந்தியாவின்]]* அப்போதைய ஆசிரியர் *பிரிதிஷ் நந்தியை* சந்தித்ததைத் தொடர்ந்து ஆறு வார பயிற்சிக்குப் பிறகு அந்தப் பத்திரிகையில் சேர்ந்தார். அந்தப் பத்திரிகையின் "*இடியட் பாக்ஸ்*" எனும் பகுதியில் எழுதி வந்தார். பின்னர்*, [[தி டைம்ஸ் ஆஃப் இந்தியா|டைம்ஸ் ஆஃப் இந்தியா]]* செய்தித்தாளில் மூன்று மாதங்கள் பணியாற்றினார், மேலும் அவரது பயிற்சி வகுப்பு முடிந்ததும்,*[[பிலிம்பேர்|பிலிம்பேரில்]]* சேர்ந்தார்.

நடிகரும் தயாரிப்பாளருமான குல்ஷன் குரோவரின் வாழ்க்கையை விவரிக்கும் அங்கீகரிக்கப்படாத வாழ்க்கை வரலாற்றுப் புத்தகமான *பேட் மேன்* மூலம் பட்டாச்சார்யா எழுத்தாளராக அறிமுகமானார். இது செகண்ட் ஹவுசு பதிப்பகத்தால் 20 சூலை 2019 அன்று வெளியிடப்பட்டது, இந்த நூல் விமர்சகர்களிடமிருந்து கலவையான கருத்துக்களைப் பெற்றது.
## நூல் பட்டியல்

* 
* 

## சான்றுகள்


## வெளி இணைப்புகள்

* 

பகுப்பு:வாழும் மக்கள்
பகுப்பு:இந்தியப் பெண் ஊடகவியலாளர்கள்
தாரா மோகனன்

**தாரா மோகனன்** (Tara Mohanan) ஒரு மொழியியலாளர் மற்றும் *தின்கியூ* என்ற கல்வி அமைப்பின் இணை நிறுவனர் ஆவார். இவர் இந்தி, மலையாளம் மற்றும் பிற தெற்காசிய மொழிகளில் சொற்பொருள், சொற்றொடரியல், உருபனியல் மற்றும் ஒலியனியல் துறைகளில் பணியாற்றுவதற்காக அறியப்படுகிறார் . இவரின் கணவர் மொழியியல் அறிஞர் கே.பி.மோகனன் ஆவார் .

## கல்வி வாழ்க்கை
மோகனன் கோழிக்கோடு பல்கலைக்கழகத்தில் ஆங்கில இலக்கியத்தில் இளங்கலை மற்றும் முதுகலைப் பட்டம் பெற்றார், அதைத் தொடர்ந்து ஆங்கிலம் மற்றும் வெளிநாட்டு மொழிகளின் மத்திய நிறுவனத்தில் மொழியியலில் எம்.லிட் பட்டம் பெற்றார். மோகனன் 1990 இல் இசுட்டான்போர்டு பல்கலைக்கழகத்தில் *ஆர்கியூமெண்ட்சு இன் இந்தி* என்ற தலைப்பில் மொழியியலில் முனைவர் பட்டம் பெற்றார்.அதில், அனுபவ தரவுகளின் அடிப்படையில் இந்தித் தொடரியல் முறையினை விவரிக்க ஒரு தனித்துவமான இலக்கண முறைமையை அறிமுகப்படுத்தினார்.  2006 வரை சிங்கப்பூர் தேசிய பல்கலைக்கழகத்தில் மொழியியலைக் கற்பித்தார், அங்கு கே.பி. மோகனனுடன் மொழியியலில் இளங்கலை திட்டத்தை வடிவமைத்தார்.

### இந்தித் தொடரியல் பங்களிப்புகள்
மோகனனின் ஆய்வுக் கட்டுரை, *ஆர்கியூமெண்ட்சு இன் இந்தி* (1994 இல் *இந்தியில் வாத அமைப்பு*) என்ற புத்தகமாக வெளியிடப்பட்டது), இந்தி மற்றும் பிற தெற்காசிய மொழிகளின் தொடரியல் ஆய்வில் நீடித்த தாக்கத்தை ஏற்படுத்தியது. இந்தியில் பொருள் ஒருங்கிணைப்புப் பற்றிய இவரது கட்டுரை, இலக்கண வகைகள் மற்றும் இலக்கண செயல்பாடுகளின் கோட்பாட்டுப் பிரிவை மேலும் விரிவுபடுத்த உதவியது.

## படைப்புகள்

* *சிலபிள் இசுரக்சர் இன் மலையாளம்* -1989
* *ஆர்கியூமெண்ட்சு இன் இந்தி* -1990
*  *ஆர்க்கியுமெண்ட் இசுர்க்சர் இன் இந்தி - 1994*

## சான்றுகள்


## வெளி இணைப்புகள்

* ThinQ முகப்புப்பக்கம்

பகுப்பு:Articles with hCards
பகுப்பு:வாழும் மக்கள்
பகுப்பு:திராவிடவியலாளர்கள்
அனிந்திதா கோசு

**அனிந்திதா கோசு** (Anindita Ghose) மும்பையில் உள்ள ஓர் இந்திய எழுத்தாளர், பத்திரிகையாளர் மற்றும் ஆசிரியர் ஆவார். இவரது முதல் புதினம், *தி இல்லுமினேட்டடு*, 2021 இல் இந்தியாவிலும் சர்வதேச அளவிலும் 2023 இல் வெளியிடப்பட்டது.

## வாழ்க்கை
கோசு மும்பைப் பல்கலைக்கழகத்தில் மொழியியலில் முதுகலைப் பட்டம் பெற்றார். *கொலம்பியா பல்கலைக்கழகத்தின் கிராஜுவேட் ஸ்கூல் ஆஃப் ஜர்னலிசத்தில்* கலை மற்றும் கலாச்சார இதழியலில் முதுகலைப் பட்டம் பெற்றார். இவர் *டைம்ஸ் ஆஃப் இந்தியாவில்* பத்திரிகையாளராக தனது தொழில் வாழ்க்கையைத் தொடங்கினார். பின்னர் *[[மின்ட்|மிண்டு]]* மற்றும் *வோக் இந்தியா* நிறுவனத்தில் சேர்ந்தார்.மும்பை கடற்கரையோரத்தில் உள்ள மீனவ கிராமமான மத் தீவில் வசிக்கிறார்.

இவரது முதல் புதினமான *தி இல்லுமினேட்டடு* முதன்முதலில் இந்திய துணைக்கண்டத்தில் ஆர்பர்காலின்சு பதிப்பகத்தால், 2023-இல் சர்வதேச அளவில் ஜீயசு (ப்ளூம்ஸ்பரி) தலைவராலும் வெளியிடப்பட்டது  இது *கால் மீ பை யுவர் நேமின்* படைப்பாளியான ஆண்ட்ரே அசிமானால் 'அசாதாரணமான படைப்பு' என்று குறிப்பிடப்பட்டது.

இவரது படைப்புகள் *[[தி கார்டியன்]]*, *தி கேரவன்*, *[[தி இந்து]] ,*  *வோக்*, மற்றும் *கின்ஃபோக்*  ஆகியவற்றில் வெளியிடப்பட்டது.

## சான்றுகள்


## வெளி இணைப்புகள்

* ஜொனாதன் ஃபிரான்ஸனுடன் நேர்காணல் (வீடியோ), மார்ச் 2022, *ஜெய்ப்பூர் இலக்கிய விழா*
* சுனாலி புல்லர் ஷ்ராஃப் உடனான உரையாடலில் (வீடியோ), மார்ச் 2022, *ஜெய்ப்பூர் இலக்கிய விழா*
* ஆகஸ்ட் 2021, *ஆசியா சொசைட்டியுடன்* நிலாஞ்சனா ராய் (வீடியோ) உரையாடல்

பகுப்பு:இந்திய ஆங்கில எழுத்தாளர்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்
காளிசரண் சோங்கர்

**காளிசரண் சோன்கர்** (Kalicharan Sonkar) ஓர் இந்திய அரசியல்வாதி மற்றும் சமாஜ்வாடி கட்சியின் தலைவரும் தலித் ஆர்வலர்ரும் ஆவார். இவர் தனது சகோதரர் உதித் ராஜ் உடன் இந்திய நீதிக்கட்சியின்  இணை நிறுவனராக இருந்தார் மற்றும் அக்கட்சியின் மாநிலத் தலைவராக இருந்தார்.

காளிசரண் சோன்கர் உத்தரபிரதேச மாநிலம் மிர்சாபூரின் சான்பே தொகுதியில் இருந்து  சட்டமன்ற உறுப்பினராகத் தேர்வானார். இவர் ஏப்ரல் 2014 இல் சமாஜ்வாடி கட்சியில் சேர்ந்தார் 

## ஆரம்ப வாழ்க்கை மற்றும் கல்வி
உத்தரபிரதேசத்தில் காடிக் (பட்டியல் வகுப்பினர்) குடும்பத்தில் பிறந்தவர். அலகாபாத் பல்கலைக்கழகத்தில் இளங்கலை மற்றும் எல் எல்பி பட்டமும் ஜவஹர்லால் நேரு பல்கலைக்கழகத்தில் முதுகலைப் பட்டமும் பெற்றார்.

உத்தரப் பிரதேசம், உத்தரகாண்ட், மத்தியப் பிரதேசம் மற்றும் பீகார் ஆகிய மாநிலங்களில் தலித் அரசியலில் ஈடுபட்டார்.

## சான்றுகள்

பகுப்பு:நீதிக்கட்சித் தலைவர்கள்
பகுப்பு:தலித் சிந்தனையாளர்கள்
பகுப்பு:வாழும் மக்கள்
பகுப்பு:1960 பிறப்புகள்
அப்சான் அஞ்சும்

**அப்சான் அஞ்சும்** (இந்தி: अफ़शां अंजुम) ஓர் இந்தியத் தொலைக்காட்சிப் பத்திரிகையாளர் மற்றும் தொகுப்பாளர். என்டிடிவி இந்தியாவில் மூத்த செய்தி ஆசிரியராகப் பணிபுரிந்தார். அஞ்சும் ஐசிசி உலகக்கிண்ணத்  துடுப்பாட்டப் போட்டிகளைத் தொகுத்து வழங்கியதன் மூலம் பரவலாக அறியப்படுகிறார். மேலும், *கேல் இந்தியா* மற்றும் *கூக்லி* ஆகிய விளையாட்டு நிகழ்ச்சிகளை தொகுத்து வழங்குகிறார். ஐந்து முறை NT விருதை வென்றுள்ளார்.

## சொந்த வாழ்க்கை
அஞ்சும் புது தில்லியில் பிறந்தார். இவரின் தந்தை *ஆவ்ரி இந்தியா லிமிடெட்* நிறுவனத்தில் பணிபுரிந்தார். இவருக்கு இரண்டு மூத்த சகோதரர்கள் உள்ளனர், ஒருவர் மரபணு பொறியியல் மற்றும் உயிரி தொழில்நுட்பத்திற்கான சர்வதேச மையத்தில் விஞ்ஞானியாவார்,மற்றொருவர் சொந்தமாக வணிக நிறுவனத்தை நடத்துகிறார். யுனிசெஃப் நிறுவனத்தில் பணிபுரியும் இடேனிசு அசீசை இவர் மணந்தார். தற்போது ஸ்ரீநகரில் வசிக்கிறார்.

## தொழில் வாழ்க்கை
அஞ்சும் தில்லி பல்கலைக்கழகத்தில் இதழியலில் இளங்கலைப் பட்டம் பெற்றார் மற்றும் 2006 இல் ஐக்கிய இராச்சியம், வேல்சு, கார்டிஃப் பல்கலைக்கழகத்தில் தாம்சன் அறக்கட்டளையில் ஒளிபரப்பு பத்திரிகையில் இந்தியாவின் இளம் பத்திரிகையாளர்களுக்கான பிரித்தானிய உதவித்தொகைக்குத் தேர்ந்தெடுக்கப்பட்டார். ஆஜ் தக் மூலம் நிருபராக தனது தொழில் வாழ்க்கையைத் தொடங்கினார் மற்றும் 2003 இல் என்டிடிவியில் சேர்ந்தார். அப்போதிருந்து, அவர் ஒரு நிருபராக இருந்து விளையாட்டுப் பிரிவில் மூத்த செய்தி ஆசிரியராகப் பணியாற்றினார்.

## விருதுகளும் பாராட்டுகளும்
அஞ்சும் 2007 மற்றும் 2014 ஆண்டுகளுக்கு இடையில் ஐந்து முறை 'இந்தியில் சிறந்த விளையாட்டு வழங்குநருக்கான NT விருதை வென்றுள்ளார்  மாதவ் ஜோதி அலங்கார் போன்ற பல மதிப்புமிக்க விருதுகளையும் வென்றுள்ளார்.

## சான்றுகள்

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்
ஜேவி மனிசா

**ஜேவி மனிசா பசாசு** (JV Manisha Bajaj) ஓர் இந்திய எழுத்தாளர் மற்றும் திரைப்படத் தயாரிப்பாளர் ஆவார்.

## ஆரம்ப வாழ்க்கை மற்றும் கல்வி
மனிசா புது தில்லியில் 19 செப்டம்பர் 1967 அன்று கீதா மற்றும் ஜனார்தன் பிரசாத் வர்மாவுக்கு மகளாகப் பிறந்தார். இவருக்கு மோனிகா அகவுரி எனும் சகோதரி உள்ளார். மனிசா தனது ஒன்பது வயதில் பட்டினியைப் பற்றி தனது முதல் கவிதையை எழுதினார். கவி சம்மேளனம் மற்றும் தூர்தர்ஷன் நிகழ்ச்சிகளில் பங்கேற்றுள்ளார்.

## தொழில் வாழ்க்கை
தூர்தரசனில் அறிவிப்பாளராகச் சேர்ந்தார் மற்றும் பல தொலைக்காட்சித் திரைப்படம் மற்றும் தொடர்களில் நடித்தார். இந்திரா காந்தி தேசிய திறந்தநிலைப் பல்கலைக்கழகம், என்டிடிவி லைவ் இந்தியா, எஸ் எபி மற்றும் சன்சுகர் தொலைக்காட்சி ஆகியவற்றிலும் பணியாற்றியுள்ளார். செங்கோட்டையில் தேசியக் கவிஞராக பாடும் வாய்ப்பினைப் பெற்றார். மனிசாவின் சமூகப் பணி 2001 இல் தொடங்கியது,  செய்தித்தாள்கள் மற்றும் பத்திரிகைகளுக்கு சாதி மறுப்புத் திருமணம் உள்ளிட்ட  சமூகப் பிரச்சனைகள் தொடர்பாக எழுதியுள்ளார்.*யுக் யாத்ரா* (2013) என்பது உள்ளிட்ட நூல்களையும் வெளியிட்டுள்ளார். 2013 ஆம் ஆண்டில், மனிசா மூத்த குடிமக்களுக்காக அர்ப்பணிக்கப்பட்ட முதல் தேசிய செய்தித்தாளான *சாஞ்சி சாஞ்ஜை* நிறுவினார், இருப்பினும் அது சில காலமே நீடித்தது.

இவர் பல திரைப்படங்கள், ஆவணப்படங்கள், விளம்பரங்கள் ஆகியவற்றிற்கு திரைக்கதை எழுதியுள்ளர் மற்றும் தயாரித்துள்ளார்.   2013 இல் பிஜியில் *பேஜ் நம்பர்  217* என்ற படத்தைத் தயாரித்து வந்தார்.

## சொந்த வாழ்க்கை
மனிசா 1993 இல் தேவேந்திர குமார் பசாசை மணந்தார். இந்த தம்பதிக்கு பஞ்சம், பவன் என இரு மகன்கள் உள்ளனர்.&#x5B; *[[விக்கிப்பீடியா:சான்று தேவை|<span title="This claim needs references to reliable sources. (February 2023)">மேற்கோள் தேவை</span>]]* &#x5D;

## சான்றுகள்


பகுப்பு:Articles with hCards
பகுப்பு:இந்தியப் பெண் கவிஞர்கள்
பகுப்பு:வாழும் மக்கள்
பகுப்பு:1967 பிறப்புகள்
நிகத் காசுமி

**நிகத் காசுமி** (  ; 1958/59 - 20 சனவரி 2012) நிருபர் மற்றும் பரவலாக அறியப்பட்ட திரைப்பட விமர்சகர் ஆவார், இவர் உத்தரபிரதேசத்தின் அலகாபாத்தில் பிறந்தார், 1987 முதல் *[[தி டைம்ஸ் ஆஃப் இந்தியா|தி டைம்ஸ் ஆஃப் இந்தியாவில்]]* பணிபுரிந்தார். 2012 இல் இவரது 53-ஆம் வயதில் மார்பகப் புற்றுநோயால் இறந்தார்.   

## புத்தகங்கள்

* *இஃப் சேக்சுபியர் வாஸ் எ கன்* . எழுத்தாளர்கள் பட்டறை, 1984.
* *அயர் இன் தெ சோல்:* பாலிவுட்ஸ் ஆங்ரி இயர்ஸ். ஆர்பர்காலின்சு பதிப்பகம் இந்தியா, 1996 .  .
* *தெ ட்ரீம் மெர்ச்சண்ட் ஆஃப் பாலிவுட்*.  1998..
* *டைம்ஸ் கைடு டூ  ஹாலிவுட் பிளாக்பஸ்டர்*ஸ் . டைம்ஸ் குழு புத்தகங்கள்.
* *டைம்ஸ் மூவி கைடு* . 2007, டைம்ஸ் நிறுவனம் .

## சான்றுகள்


## வெளி இணைப்புகள்

* அதிகாரப்பூர்வ தளம்
பகுப்பு:இந்தியப் பெண் ஊடகவியலாளர்கள்
பகுப்பு:2012 இறப்புகள்
சர்கி ஜம்மு

alt=Sarghi Jammu at Punjabi University on 5 April 2022|thumb| 5 ஏப்ரல் 2022 அன்று பஞ்சாபி பல்கலைக்கழகத்தில் சர்கி ஜம்மு உரை நிகழ்த்திய போது
**சர்கி ஜம்மு** (Sarghi Jammu) ஒரு பஞ்சாபி எழுத்தாளர் மற்றும் கல்வியாளர் ஆவார். *அப்னே அப்னே மர்சியா என்ற* சிறுகதைத் தொகுப்பிற்காக 2021 ஆம் ஆண்டிற்கான தகான் பரிசுக்கான இறுதிப் போட்டியாளர்களில் இவரும் ஒருவராவர்.

## சுயசரிதை
இவர் பஞ்சாபி எழுத்தாளர் தல்பீர் சேத்தனின் மகள் ஆவார். இவர் பஞ்சாபி நாட்டுப்புறவியலில் முனைவர் பட்டத்தைப் பெற்றுள்ளார், தற்போது ஸ்ரீ குரு அங்கத் தேவ் கல்லூரி, காதுர் சாஹிப், தர்ன்-தரன் பஞ்சாப்பில் உதவிப் பேராசிரியராக உள்ளார்.

## படைப்புகள்

* *சாம் த்ரிஷ்டி* (2002)
* *கில்ரே அராஃப்* (2003)
* *சேத்தன் கதா* (2005)
* *விடா கான் தோ பெஹ்லா* (2009)
* *பஞ்சாபி கஹானி விச் லோக்தாரா தா அன்சார்ன் தே ரபுந்தர்* (2018)
* *அப்னே அப்னே மர்சியா* (2020)

## விருதுகள்

* 2021 - " *அப்னே அப்னே மர்சியா"*  புத்தகத்திற்காக தஹான் பரிசுக்கான இறுதிப் போட்டியாளர்.

## சான்றுகள்

பகுப்பு:பஞ்சாபி எழுத்தாளர்கள்
பகுப்பு:வாழும் மக்கள்
மேனகா சிவதாசனி

**மேனகா சிவதாசனி** (Menka Shivdasani) ஓர் இந்தியக் கவிஞர் . 1986 ஆம் ஆண்டில், நிதின் முகதம் மற்றும் அகிலுடன் இணைந்து மும்பையில் *தி பொயட்ரி சர்க்கிளை* (கவிஞர் வட்டம்) நிறுவினார்.

### கவிதை புத்தகங்கள்

* *நிர்வாணா அட் டென் ருபீ* - பிராக்சிஸ் நிறுவனம் மும்பை1990 இல் வெளியிட்டது.
* *ஸ்டெட்*, முதலில் 2001 இல் சம்பார்க்கால் வெளியிடப்பட்டது
* *சேஃப் ஹவுஸ்*. 2015 
* *ஃப்ரேசில்*. 2018 

## பதிப்பாசிரியராக

* *தற்கால இந்திய கவிதைகளின் தொகுப்பு* (2004) பதிப்பு. யுனைடெட் ஸ்டேட்ஸ் மூலம் வெளியிடப்பட்டது.
* *பிரீடம் அண்ட் ஃபிசர்ஸ்* (1998): இந்தியாவின் சாகித்ய அகாதமியால் வெளியிடப்பட்ட சிந்தி பிரிவினைக் கவிதைகளின் தொகுப்பு. &#x5B; *[[விக்கிப்பீடியா:சான்று தேவை|<span title="This claim needs references to reliable sources. (July 2022)">மேற்கோள் தேவை</span>]]* &#x5D;
* *இப் தெ ரூப் லீக்ஸ், லெட் இட் லீக்ஸ்*  இந்தியப் பெண்களால் எழுதப்பட்ட ஒரு தொகுப்பு, பெண்கள் மீதான ஆராய்ச்சிக்கான ஒலி மற்றும் படக் காப்பகங்கள், 2014 

## நேர்காணல்

* "ஒரு புத்தகம் ஒரு வாழ்நாள் மதிப்புள்ள சிந்தனை, உணர்வு மற்றும் அனுபவத்தின் வடிகட்டலாக இருக்க வேண்டும்" 
* "ஒரு பெண், ஒரு இந்தியன் மற்றும் ஒரு சிந்தி என்பதில் பெருமிதம் கொள்கிறேன்" மென்கா ஷிவ்தாசனி 
* "*மெங்கா ஷிவ்தாசனி: ஃபைவ் மினிட்ஸ் வித்* என்பது இந்தியாவின் சமகால கவிஞர்களுடன் நேர்காணல்களின் தொடர்" மென்கா ஷிவ்தாசனி 

## சான்றுகள்


## வெளி இணைப்புகள்

* Menka Shivdasani's: For Many Poets in Mega City like Mumbai...

பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்தியப் பெண் கவிஞர்கள்
பகுப்பு:வாழும் மக்கள்
மருளா (கவிஞர்)

**மருளா** ( IAST: Mārulā; fl. 13 ஆம் நூற்றாண்டு அல்லது அதற்கு முந்தைய) இந்தியாவைச் சேர்ந்த ஒரு சமசுகிருத மொழிக் கவிஞர்.சர்ங்கதராவின் *பத்ததி* மற்றும் சல்கானாவின் *சுக்திமுக்தாவலி* உட்பட ஆரம்பகால இடைக்கால சமசுகிருதத் தொகுப்புகளில் இவரது வசனங்கள் சேர்க்கப்பட்டுள்ளன.

சல்கானாவின் *சுக்திமுக்தாவளி* (13 ஆம் நூற்றாண்டு) மற்றும் சர்ங்கதராவின் *பத்தாதி* (14 ஆம் நூற்றாண்டு) போன்ற சமசுகிருதத் தொகுப்புகளில் மருளாவின் வசனங்கள் சேர்க்கப்பட்டுள்ளதால் இவர் 13 ஆம் நூற்றாண்டு அல்லது அதற்கு முந்தைய காலத்தில் வாழ்ந்திருக்க வேண்டும் என்று கருதப்படுகிறது, இருப்பினும் இவர் வாழ்ந்த காலம்  உறுதியாகத் தெரியவில்லை. 

சர்ங்கதராவின் *பத்தாதியில்* தனதாதேவாசுக்குக் கூறப்பட்ட ஒரு வசனத்தில் நான்கு புகழ்பெற்றவர்களின் பெயர்களில் ஒருவராக இவரது பெயரையும் குறிப்பிட்டுள்ளதன் மூலம் இவர் இவரது காலத்தின் புகழ்பெற்ற கவிஞராக இருந்திருக்க வேண்டும் என்று கருதப்படுகிறது. 

## சான்றுகள்

பகுப்பு:இந்தியப் பெண் கவிஞர்கள்
இயோகேந்திர சிங்

**இயோகேந்திர சிங்** (*Yogendra Singh (politician)*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் உறுப்பினராக இவர் செயல்பட்டார்.

## தனிப்பட்ட வாழ்க்கை
பிரீத்தி சிங் என்பவரை இவர் திருமணம் செய்து கொண்டார்.

## அரசியல் வாழ்க்கை
2013 ஆம் ஆண்டில் இலக்னாடன் தொகுதியில் போட்டியிட்டு சட்டமன்ற உறுப்பினராக பதவிக்கு வந்தார். 2018 ஆம் ஆண்டிலும் இயோகேந்திர சிங் மீண்டும் தேர்ந்தெடுக்கப்பட்டார்.

## மேற்கோள்கள்

## மேலும் பார்க்கவும்
* மத்தியப் பிரதேச சட்டமன்றம்

பகுப்பு:வாழும் மக்கள்
பகுப்பு:1972 பிறப்புகள்
பகுப்பு:மத்தியப் பிரதேச அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
ஆதல் சிங் காஞ்சனா

**ஆதல் சிங் காஞ்சனா** (*Adal Singh Kansana*)  ஓர் இந்திய அரசியல்வாதியாவார். மத்தியப் பிரதேச சட்டப் பேரவைக்கு சுமாவலியிலி தொகுதியிலிருந்து இவர் தேர்ந்தெடுக்கப்பட்டார். 1993 மற்றும் 1998 ஆம் ஆண்டுகளில் பகுசன் சமாச்சு கட்சியின் உறுப்பினராகவும் 2008 மற்றும் 2018 ஆம் ஆண்டுகளில் இந்திய தேசிய காங்கிரசு கட்சியின் உறுப்பினராகவும் தேர்தலில் போட்டியிட்டு மத்திய பிரதேச சட்டமன்ற உறுப்பினராகத் தேர்ந்தெடுக்கப்பட்டார். 2020 ஆம் ஆண்டின் மத்தியப் பிரதேச அரசியல் நெருக்கடியின் போது, இவர் மூத்த காங்கிரசு தலைவர் சோதிராதித்ய சிந்தியாவை ஆதரித்தார். பதவி விலகல் செய்து பின்னர் பாரதிய சனதா கட்சியில் சேர்ந்த 22 சட்டமன்ற உறுப்பினர்களில் இவரும்  ஒருவராக இருந்தார்.

## மேற்கோள்கள்

பகுப்பு:வாழும் மக்கள்
பகுப்பு:மத்தியப் பிரதேச அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
இலகன்லால் குப்தா

**இலகன்லால் குப்தா** (*Lakhanlal Gupta*)  இந்தியாவைச் சேர்ந்த ஓர் அரசியல்வாதியாவார். மத்திய பிரதேச மாநிலத்தைச் சேர்ந்த இவர்   1951 மற்றும் 1957 ஆம் ஆண்டுகளில் நடைபெற்ற பொதுத் தேர்தல்களில் வெற்றி பெற்றதன் மூலம்  மத்தியப் பிரதேச சட்டப் பேரவையின்  சட்டமன்ற உறுப்பினரானார். அரங்கு சட்டமன்றத் தொகுதியை இவர் பிரதிநிதித்துவப்படுத்தினார்   இந்திய தேசிய காங்கிரசு கட்சியின்  உறுப்பினராக மத்திய பிரதேசத்தின் ராய்ப்பூரில் இருந்து இந்திய நாடாளுமன்றத்தின் கீழ் சபையான மக்களவைக்கு  இலகன்லால் குப்தா தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

பகுப்பு:இறந்த ஆண்டு குறிப்பிடப்படவில்லை
பகுப்பு:1913 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மத்தியப் பிரதேச நபர்கள்
பகுப்பு:மத்தியப் பிரதேச அரசியல்வாதிகள்
வெண்தொண்டைக் கதிர்க்குருவி

**வெண்தொண்டைக் கதிர்க்குருவி** ( Lesser whitethroat ) என்பது ஒரு பறவை இனம் ஆகும்.  இது தென்மேற்கு மற்றும் மேற்கு மற்றும் மத்திய பேலார்டிக் தவிர மிதவெப்ப மண்டல ஐரோப்பாவில் இனப்பெருக்கம் செய்கிறது. இந்த சிறிய குருவி வரிசை பறவையானது குளிர்காலத்தில் தெற்கே சகாரா, அரேபியா, இந்திய போன்ற பகுதிகளிக்கு  வலசை போகிறது.

பாலினங்களுக்கு இடையில் வேறுபாடு என்பது கிட்டத்தட்ட இல்லை. இதன் முதுகு சாம்பல் நிறத்திலும், அடிப்பகுதி வெண்மையாகவும், கண்கள் வழியாக   "கொள்ளைக்கார முகமூடி" போன்ற கருந்திட்டும் செல்லும். தொண்டை வெள்ளையாகவும், தலை சாம்பல் நிறத்திலும் இருக்கும் ஒரு சிறிய இனமாகும். இது சாதாரண கதிர்க்குருவியை விட சற்று சிறியது, மேலும் அந்த இனத்திற்கே உரிய கஷ்கொட்டை இறக்கைகள் மற்றும் ஒரே மாதிரியான தலை-முக நிற அமைப்பு இல்லை. வெண்தொண்டைக் கதிர்க்குருவி சில வினாடிகளுக்கு ஒருமுறை  *டெக்...டெக்....டெக்* என குரல் கொடுக்கும்.

பெரும்பாலான கதிர்குருவிகளைப் போல, இது ஒரு பூச்சியுண்ணி, ஆனால் சிறு பழங்கள் மற்றும் பிற மென்மையான பழங்களையும் உண்ணும். இது சமவெளிகளிலும்  மற்றும் சாகுபடி நிலப்பகுதிகளிலும் காணப்படும் பறவையாகும்.  பெரிய புதர்கள் மற்றும் சில மரங்களில் கூடு கட்டுகிறது. மூன்று முதல் ஏழு முட்டைகளை இடும்.

## வகைபிரித்தல்
வெண் தொண்டைக் கதிர்க்குருவியில் ஐந்து துணையினங்கள்  அங்கீகரிக்கப்பட்டுள்ளன, மேலும் இவை மத்திய ஐரோப்பா மற்றும் ஆசியா முழுவதும் காணப்படுகின்றன:

* *Curruca curruca curruca* - **வெஸ்டர்ன் லெசர் வைட்த்ரோட்** - வாழிடப்பகுதியின் மேற்கு பகுதிகள்
* *Curruca curruca blythi* - **வடகிழக்கு சிறிய வெண்தொண்டைக் கதிர்க்குருவி** - இவற்றின் வாழிடப்பரப்பின் கிழக்கு பகுதிகளில் காணப்படுகிறது.
* *Curruca curruca althaea* – **ஹியூமின் வெண்தொண்டை** – ஈரான், தெற்கு துர்க்மெனிஸ்தான் முதல் வடக்கு பாகிஸ்தான் மற்றும் மத்திய ஆசியா வரை
* *Curruca curruca minula* - தெற்கு கசகஸ்தான் முதல் மேற்கு சீனா வரை
* *Curruca curruca margelanica* - வடக்கு சீனா

## காட்சியகம்

File:Lesser Whitethroat at Rajkot (2).jpg|குசராத்தின் இராச்கோட்டில் வெண்தொண்டைக் கதிர்க்குருவி
File:Lesser Whitethroat at Rajkot.jpg|இராச்கோட்டில் வெண்தொண்டைக் கதிர்க்குருவி
File:Sylvia curruca (AM LB12401-1) (cropped).jpg|முட்டை


## மேற்கோள்கள்

## வெளி இணைப்புகள்
*
*
*Avibase
* Feathers of the lesser whitethroat (''Sylvia curruca'') 

பகுப்பு:ஐரோவாசியப் பறவைகள்
தீன்தயாள் குப்தா

**தீன்தயாள் குப்தா** (*Deendayal Gupta*) இந்தியாவைச் சேர்ந்த ஓர் அரசியல்வாதியாவார். இந்திய சுதந்திரப் போராட்ட செயற்பாட்டாளாராகவும் அறியப்படுகிறார். இந்திய தேசிய காங்கிரசு கட்சியைச் சேர்ந்த இவர்  1952 ஆம் ஆண்டில் மத்தியப் பிரதேச சட்டமன்றத்திற்கு  தேர்ந்தெடுக்கப்பட்டார். இரவிசங்கர் சுக்லா அரசில் மத்தியப் பிரதேசத்தின் உணவுத் துறை அமைச்சராகப் பணியாற்றினார்.  1956 ஆம் ஆண்டு முதல் 1957 ஆம் ஆண்டு வரை பம்பாய் மாநிலத்தின் உணவு, மறுவாழ்வு மற்றும் சமூக நலத்துறை அமைச்சராகவும் பணியாற்றினார். 1957 ஆம் ஆண்டில் மகாராட்டிர சட்டமன்றத்திற்கு தேர்ந்தெடுக்கப்பட்டார் மற்றும் இதன் துணைத் தலைவராகவும் பணியாற்றினார். 

## மேற்கோள்கள்

பகுப்பு:1909 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மத்தியப் பிரதேச நபர்கள்
பகுப்பு:இந்திய விடுதலைப் போராட்ட வீரர்கள்
புருசோத்தம் தாங்கி

**புருசோத்தம் தாங்கி** (*Purshottam Dangi*) இந்தியாவைச் சேர்ந்த ஓர்  அரசியல்வாதியாவார். இந்திய தேசிய காங்கிரசு கட்சியின்  உறுப்பினரான இவர்  2008 ஆம் ஆண்டு நடைபெற்ற தேர்தலில்  மத்திய பிரதேசத்தின் பயோரா தொகுதியில் இருந்து 13 ஆவது சட்டமன்றத்திற்குத் தேர்ந்தெடுக்கப்பட்டார். முன்னதாக இவர் கிராம பஞ்சாயத்தான  பதோனியா கிராமத்திற்கு (1999-2008) சர்பஞ்சாக இருந்தார். ஒரு விவசாயியாக  மத்தியப் பிரதேசத்தின் ராச்கரின் பயோரா தாலுகாவில் வசிக்கிறார். சுமித்ரா தேவியை திருமணம் செய்து கொண்ட இவருக்கு மூன்று மகள்கள் மற்றும் ஒரு மகன் உள்ளனர்.

## மேற்கோள்கள்

பகுப்பு:மத்தியப் பிரதேச நபர்கள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மத்தியப் பிரதேச அரசியல்வாதிகள்
சேகர் சௌத்ரி

**சேகர் சௌத்ரி** (Shekhar Choudhary)  இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் உறுப்பினரான இவர்  கோட்டேகான் சட்டமன்றத் தொகுதியை பிரதிநிதித்துவப்படுத்தினார். முன்னதாக இவர் பாரதிய சனதா கட்சியின் உறுப்பினராக இருந்தார். 2008 ஆம் ஆண்டில் ல் அதே தொகுதியில் தேர்தலில் போட்டியிட்டார் 

## ஆரம்ப கால வாழ்க்கை
சபல்பூரில் பிறந்தார் சிறீ நாராயண் பிரசாத் சௌத்ரிக்கு மகனாகப் பிறந்தார். இவரின் தந்தை மத்தியப் பிரதேசத்தின் சட்டமன்ற தொகுதியான படான் தொகுதியின் சட்டமன்ற உறுப்பினராகவும் இரண்டு முறை மாநிலங்களவை உறுப்பினராகவும் இருந்துள்ளார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மத்தியப் பிரதேச அரசியல்வாதிகள்
பகுப்பு:வாழும் மக்கள்
பகுப்பு:மத்தியப் பிரதேச நபர்கள்
காந்திலால் பூரியா

ச

**காந்திலால் பூரியா** (*Kantilal Bhuria*)  இந்தியாவைச் சேர்ந்த ஓர் அரசியல்வாதியாவார். 1950 ஆம் ஆண்டு சூன் மாதம் முதல் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினரான இவர்  ஜூலை 2011 ஆம் ஆண்டு சூலை மாதம்  வரை இந்திய குடியரசின் பழங்குடியினர் விவகார அமைச்சராக இருந்தார்.  2009 ஆம் ஆண்டில் பிரதமர் மன்மோகன் சிங் தலைமையிலான ஐக்கிய முற்போக்குக் கூட்டணி -2 அரசாங்கத்தில் அமைச்சரவையில் ஓர்  அமைச்சராக பதவி உயர்வு பெற்றார். முன்னதாக, இவர் வேளாண் அமைச்சகத்தின் இணை அமைச்சராகவும், நுகர்வோர் விவகாரங்கள், உணவு மற்றும் பொது விநியோக அமைச்சகத்தின் இணை அமைச்சராகவும் இருந்தார். இவருக்குப் பிறகு,  மற்றொரு காங்கிரசுகாரர் வி கிசோர் சந்திர தியோ புதிய பழங்குடியினர் விவகார அமைச்சர்  பொறுப்பு வகித்தார்.

இடது|thumb| காந்திலால் பூரியா மே 25, 2004 ஆம் ஆண்டு மே மாதம் 25 ஆம் தேதியன்று புது தில்லியில் மத்திய வேளாண்மை மற்றும் உணவுத் துறை அமைச்சராகப் பொறுப்பேற்றார்.

## அரசியல் வாழ்க்கை
பூரியா 1998, 1999 மற்றும் 2004 ஆம் ஆண்டுகளில் மத்தியப் பிரதேசத்தில் உள்ள இயபுவா தொகுதியிலிருந்தும், 2009 ஆம் ஆண்டில் இரத்லம் தொகுதியிலிருந்தும்  மக்களவைக்குத் தேர்ந்தெடுக்கப்பட்டார். 2014 ஆம் ஆண்டு நடைபெற்ற பொதுத் தேர்தலில் இரத்லம் தொகுதியில் தோல்வியடைந்தார். ஆனால் 2015 ஆம் ஆண்டு நடைபெற்ற  இடைத்தேர்தலில் வெற்றி பெற்றார். 2019 ஆம் ஆண்டு நடைபெற்ற  பொதுத் தேர்தலில் மீண்டும் தோல்வியடைந்தார், ஆனால் 2019 ஆம் ஆண்டு இயபுவா சட்டப்பேரவை இடைத்தேர்தலில் வெற்றி பெற்று மத்தியப் பிரதேச சட்ட சபைக்கு தேர்ந்தெடுக்கப்பட்டார்.

## மேற்கோள்கள்

## புற இணைப்புகள்
* பதினான்காவது மக்களவை உறுப்பினர்கள் - இந்திய நாடாளுமன்ற இணையதளம்

பகுப்பு:16வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:இந்திய அமைச்சர்கள்
பகுப்பு:1950 பிறப்புகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
சுவரூப் நாயக்கு

**சுவரூப் நாயக்கு** (*Swarup Nayak*)  இந்தியாவின் ஒடிசா மாநிலத்தைச் சேர்ந்த ஓர் இசைக்கலைஞராவார்.  இசைக்கலைஞர், பாடலாசிரியர், திரைப் பாடகர் மற்றும் நடிகர் என பன்முகத் திறனுடன் இவர் செயற்பட்டார். 1962 ஆம் ஆண்டில் செயதேபு  என்ற படத்தில்  குழந்தையாக நடித்தபோது இவரது திரையுலக வாழ்க்கை தொடங்கியது.

## பிறப்பு மற்றும் குடும்பம்
1947 ஆம் ஆண்டு பிப்ரவரி மாதம்  8  ஆம் தேதியன்று கட்டாக்கு நகரத்தில் சுவரூப் நாயக்கு பிறந்தார்.  ஒடியா நடிகை பர்பதி கோசு இவரது சகோதரி என்றும், ஒடியா பாடலாசிரியர் சாரதா பிரசன்னா நாயக்கு இவர்களின் சகோதரர் என்றும் அறியப்படுகிறார். 

## இறப்பு
2023 ஆம் ஆண்டு அக்டோபர் மாதம் 27 ஆம் தேதியன்று கட்டாக்கில் உள்ள ஒரு தனியார் மருத்துவமனையில் சுவரூப் நாயக்கு இறந்தார்.  இறக்கும்போது இவருக்கு 76 வயதாகும். 

## மேற்கோள்கள்

## இணைப்புகள்
* Swarup Nayak at IMDb
* odiamusic.comରେ ସ୍ୱରୂପଙ୍କ ଗୀତ ସଙ୍ଗୀତ   [
பகுப்பு:2023 இறப்புகள்
பகுப்பு:1947 பிறப்புகள்
பகுப்பு:இசைக் கலைஞர்கள்
பகுப்பு:ஒடிசா நபர்கள்
மேற்கத்திய கருந்நிலைக் கதிர்க்குருவி

**மேற்கத்திய கருந்நிலைக் கதிர்க்குருவி** ( *Western Orphean warbler* ) என்பது *குர்ருகா* பேரினத்தைச் சேர்ந்த ஒரு சாதாரண கதிர்க்குருவி ஆகும். இந்த இனம் கோடையில் மத்தியதரைக் கடலைச் சுற்றி, மேற்கு ஐரோப்பா வழியாக, வடமேற்கு ஆப்பிரிக்கா வரை பரவுகிறது. இது குளிர்காலத்தில் சகாரா கீழமை ஆபிரிக்காவுக்கு வலசை போகிறது. இது வடக்கு மற்றும் வடமேற்கு ஐரோப்பாவிற்கு ஒரு அரிதாக திசைமாறி அலையும்.

## வகைபிரித்தலுலம், சொற்பிறப்பியலும்
இப்பறவையின் ஆங்கிலப் பெயர் கிரேக்கத் தொன்ம இசைக்கலைஞரும் பாடகருமான  குறிக்கிறது. சிற்றினப் பெயரான *ஹார்டென்சிஸ்* என்பது இலத்தீன் மொழியில் "தோட்டம்" என்பதைக் குறிக்குப் பெயரிலிருந்து வந்தது. 

இதில் இரண்டு துணையினங்கள் சந்தேகத்திற்கு இடமின்றி ஏற்றுக்கொள்ளப்படுகின்றன,  ஆனால் அவை தற்போது தனி இனங்களாகக் கருதப்படுகின்றன.  

## விளக்கம்
thumb| முட்டைகள்
இப்பறவை சிட்டுக்குருவியை விடப் பெரியதாக     நீளம் வரை இருக்கும். முதிர்ந்த ஆண் பறவைகளுக்கு கருஞ்சாம்பல் நிற முதுகும், வெண்மையான அடிப்பகுதியும் இருக்கும். அலகு நீளமாகவும், கூரானதாகவும், கால்கள் கருப்பாகவும் இருக்கும். ஆண் பறவைக்கு அடர் சாம்பல் நிறத் தலையும், கருப்பு கண் பட்டையும்,  வெள்ளை தொண்டையும் இருக்கும். விழிப்படலம் வெண்மையாக இருக்கும். பெண்பறவைகளும் முதிர்ச்சியடையாத பறவைகளும் வெளிர் தலையும், வெளிர் மஞ்சள் நிற அடிப்பகுதியைக் கொண்டுள்ளன. அவற்றின் சாம்பல் முதுகில் பழுப்பு நிற சாயம் உள்ளது. இளம் பறவைகளில் விழிப்படலம் கருமையாக இருக்கும்.

## நடத்தையும் சூழலியலும்
குருவி வரிசையைச்  சேர்ந்த இந்தச் சிறிய பறவை அடர்த்தி குறைந்த இலையுதிர் காடுகளில் காணப்படுகின்றது.  புதர் அல்லது மரத்தில் கூடுகட்டி அதில்  4-6 முட்டைகள் இடுகின்றன. இது  ஒரு பூச்சி உண்ணி ஆகும்.

## மேற்கோள்கள்

## வெளி இணைப்புகள்

* முதுமை மற்றும் பாலினம் (PDF; 2.4 MB) ஜேவியர் பிளாஸ்கோ-ஜுமேட்டா & கெர்ட்-மைக்கேல் ஹெய்ன்ஸே 
*   
பகுப்பு:மேற்கு ஆப்பிரிக்கப் பறவைகள்
பகுப்பு:வட ஆப்பிரிக்கப் பறவைகள்
பகுப்பு:Wikipedia articles incorporating a citation from the 1911 Encyclopaedia Britannica with Wikisource reference
கருந்நிலைக் கதிர்க்குருவி

**கருந்நிலைக் கதிர்க்குருவி** (*Orphean warbler*) என்ற பின்வருவபவற்றைக் குறிக்கும்:

* கிழக்கத்திய கருந்நிலைக் கதிர்க்குருவி *Sylvia crassirostris*
* மேற்கத்திய கருந்நிலைக் கதிர்க்குருவி *Sylvia hortensis*
ககுந்து ஆறு

**ககுந்த் ஆறு** (Kakund River)  இந்தியாவின் இராசத்தான் மாநிலத்திலுள்ள பாரத்பூர் மாவட்டம் & கரௌலி மாவட்டம்  ஆகிய பகுதிகளில் பாயும் ஒரு சிறிய ஆறாகும். கரௌலி மாவட்டத்தின் மலைகளில் இருந்து பாயத் தொடங்கி  பயனா தாலுக்காவின் தென்மேற்கு எல்லையில் நுழைகிறது. இவ்வாற்றின் நீர் பரேதா நீர்த்தேக்கத்தில் தேங்கியுள்ளது , இத்தேக்கம் இப்பகுதியில் உள்ள மிகப்பெரிய நீர் சேமிப்பு ஆகும்.

## வரலாறு
ககுந்து ஆற்றின் குறுக்கே பரந்து விரிந்து கிடக்கும் பரேதா பந்தின்  கட்டுமானம் 1866 ஆம் ஆண்டில் தொடங்கப்பட்டு 1897 ஆம் ஆண்டில் நிறைவடைந்தது. இந்த அணை நீர் மேலாண்மை மற்றும் பாசனத்தில் முக்கியப் பங்கு வகிக்கிறது.

## புவியியல்
ககுந்த் ஆறு பயானா தாலுக்கா வழியாக பாய்கிறது. பயானா பகுதி நதியைத் தொடும் வடக்கு எல்லையைக் கொண்டுள்ளது. இது இறுதியில் காம்பீர் ஆற்றில் இறங்குகிறது. கிழக்கு நோக்கிய ஓட்டத்தையும் வெளிப்படுத்துகிறது.

## பரேத்தா அணை
பரேத்தா அணை ககுந்த் ஆற்றின் மீது பரேத்தா கிராமத்திற்கு அருகில் அமைந்துள்ளது. இந்த ஆறு, கரௌலி மாவட்டத்தின் மலைகளில் இருந்து உருவாகிறது. 684.00 மில்லியன் கன அடி கொள்ளளவு கொண்ட இந்த அணை மாவட்டத்திற்கான குடிநீர் விநியோகம் மற்றும் நீர்ப்பாசன நோக்கத்திற்காக உதவுகிறது.
## கிசன் சாகர் ஏரி
பயானாவிற்கு கிழக்கே சில கிலோமீட்டர் தொலைவில், பரேத்தா மலைப்பகுதியில், செயற்கையாக உருவாக்கப்பட்ட கிசன் சாகர் ஏரி உள்ளது. ககுந்து ஆற்றை அணைத்து இது உருவாக்கப்பட்டுள்ளது. குளிர்கால மாதங்களில், பல வகையான புலம்பெயர்ந்த பறவைகளின் வாழ்விடமாகவும், பருவமழைக்கு பிந்தைய மாதங்களில் இங்கு இனப்பெருக்கம் செய்யும் தாயக இனங்களுக்கும் இந்த ஏரி உதவுகிறது.

## பரத்பூருக்கு நீர் வழங்கல்
ககுந்து ஆற்றின் நீரை தடுத்து நிறுத்துவதன் மூலம் பரேத்தா அணை என்ற அணைக்கட்டு, பரேத்தா கிராமத்தில் (பரத்பூர்) கட்டப்பட்டுள்ளது. இந்த அணை பரத்பூர் நகருக்கு குடிநீர் வழங்குவதற்கான முக்கிய ஆதாரமாக உள்ளது.

## மேற்கோள்கள்

பகுப்பு:ராஜஸ்தான் புவியியல்
கிழக்கத்திய கருந்நிலைக் கதிர்க்குருவி

**கிழக்கு கருந்நிலைக் கதிர்க்குருவி** ( *Eastern Orphean warbler* ) என்பது *குர்ருகா* பேரினத்தைச் சேர்ந்த ஒரு கதிர்க்குருவி ஆகும். இந்த இனம் கோடையில் மத்தியதரைக் கடலைச் சுற்றி, பால்கன் குடா வழியாக துருக்கி, காக்கேசியா மற்றும் சுற்றியுள்ள பகுதிகள் வழியாக நடு ஆசியா வரை காணப்படுகிறது. இது குளிர்காலத்தில் துணை- சகாரா ஆப்பிரிக்காவுக்கு வலசை போகிறது.

இப்பறவை இப்பறவை சிட்டுக்குருவியை விடப் பெரியதாக 15-16 செமீ நீளம் வரை இருக்கும். இது சாதாரண கதிர்க்குருவிகளில் மிகப்பெரிய இனங்களில் ஒன்றாகும். முதிர்ந்த ஆண் பறவைகளுக்கு வெற்று கருஞ்சாம்பல் நிற முதுகு இருக்கும். அலகு நீளமாகவும், கூரானதாகவும், கால்கள் கருப்பாகவும் இருக்கும். ஆண் பறவைக்கு அடர் சாம்பல் தலை, கருப்பு கண் பட்டை மற்றும் வெள்ளை தொண்டை இருக்கும். விழிப்படலம் வெண்மையானது. பெண் பறவைகளும், முதிர்ச்சியடையாத பறவைகளும் வெளிர் தலையும், சிவப்பு நிற அடிப்பகுதியையும் கொண்டுள்ளன. அவற்றின் சாம்பல் முதுகில் பழுப்பு நிற சாயம் இருக்கும். இளம் பறவைகளின் விழிப்படலம் கருமையாக இருக்கும். இது  மேற்கத்திய கருந்நிலைக் கதிர்க்குருவி படும் பாடலில் இருந்து மிகவும் மாறுபட்டது,  இராப்பாடியை மிகவும் நெருங்கியதாக உள்ளது.

குருவி வரிசையைச் சேர்ந்த இந்தச் சிறிய பறவை  அடர்த்தி குறைந்த இலையுதிர் காடுகளில் காணப்படுகின்றது.  புதர் அல்லது மரத்தில் கட்டும் கூட்டில் 4-6 முட்டைகளை இடுகிறது. பெரும்பாலான கதிர்க்குருவிகளைப் போலவே, இப்பறவையும் ஒரு பூச்சியுண்ணி ஆகும்.

## மேற்கோள்கள்

## வெளி இணைப்புகள்
* Ageing and sexing (PDF) by Javier Blasco-Zumeta 
* 

பகுப்பு:நடு ஆசியப் பறவைகள்
பகுப்பு:பாக்கித்தானியப் பறவைகள்
பகுப்பு:மேற்கு ஆசியப் பறவைகள்
பகுப்பு:ஐரோப்பியப் பறவைகள்
பகுப்பு:Wikipedia articles incorporating a citation from the 1911 Encyclopaedia Britannica with Wikisource reference
பூமிஜ் கிளர்ச்சி

**பூமிஜ் கிளர்ச்சி** (*Bhumij rebellion*) ), "கங்கா நாராயண் ஹங்காமா" என்றும் அழைக்கப்படுகிறது. இது 1832-1833 ஆம் ஆண்டு வங்காளத்தில் மிட்னாபூர் மாவட்டத்தின் தால்பூம் மற்றும் ஜங்கிள் மகால் பகுதிகளில் உள்ள பூமிஜ் பழங்குடியினரால் நடத்தப்பட்ட கிளர்ச்சியாகும். இதற்கு கங்கா நாராயண் சிங் என்பவர் தலைமை தாங்கினார். 
ஆங்கிலேயர்கள் இதை "கங்கா நாராயணின் ஹங்காமா" என்று அழைத்தனர். அதே சமயம் வரலாற்றாசிரியர்கள் இதை "சுவார் கிளர்ச்சி" என்றும் எழுதியுள்ளனர்.

## பாரபூம் ராச்சியம்
பாரபூமின் ராஜா விவேக் நாராயண் சிங்குக்கு இரண்டு ராணிகள் இருந்தனர். இரண்டு ராணிகளுக்கு இரண்டு மகன்கள் இருந்தனர். 18 ஆம் நூற்றாண்டில் மன்னர் இறந்த பிறகு, இரண்டு மகன்கள் இலட்சுமண் நாராயண் சிங் மற்றும் இரகுநாத் நாராயண் சிங் இடையே வாரிசுக்கான போராட்டம் இருந்தது.

பாரம்பரிய பூமிஜ் பழங்குடியினரின் முறைப்படி, மூத்த ராணியின் மகனான இலட்சுமண் நாராயண் சிங் அரசராக ஒரே வாரிசு ஆவார். ஆனால் ஆங்கிலேயர்கள் இளைய ராணியின் மகன் இரகுநாத் நாராயணை அரசராக நியமித்த பிறகு குடும்ப தகராறு தொடங்கியது. உள்ளூர் நில உடமையாளர் ஒருவர் இலட்சுமண நாராயணனுக்கு ஆதரவாக இருந்தார். ஆனால் இரகுநாத்த்தின் ஆங்கிலேயரின் ஆதரவுக்கும் ராணுவ உதவிக்கும் முன்னால் அவரால் நிற்க முடியவில்லை. இலட்சுமண் சிங் மாநிலத்தில் இருந்து வெளியேற்றப்பட்டார். இலட்சுமண் சிங் தனது வாழ்வாதாரத்திற்காக பந்தாதி கிராமத்தின் சாகிர் சாகிராக நியமிக்கப்பட்டார். கிராமத்தைப் பராமரிப்பது மட்டுமே அவரது வேலையாக இருந்தது. இலட்சுமண் சிங் தனது ஜமீந்தாரி உரிமைகளை திரும்பப் பெற போராடினார். இவரின் மகன் கங்கா நாராயண் சிங் பின்னர் பிரித்தானிய கிழக்கிந்திய நிறுவனத்திற்கு எதிராக கிளர்ச்சி செய்தார்.

## கலகம்
கங்கா நாராயணன் , ஆங்கிலேயர் ஆட்சி மற்றும் சுரண்டல் கொள்கைக்கு எதிராக *சர்தார் கொரில்லா வாஹினி சேனா* என்ற புரட்சிப் படையை உருவாக்கினார். அதற்கு அனைத்து சாதியினரின் ஆதரவும் இருந்தது. இவரது ராணுவத்தின் தலைமைத் தளபதியாக ஜிர்பா லயா என்பவர் நியமிக்கப்பட்டார். மேலும் பல நில உடமையாளர்களும் இதற்கு ஆதரவு அளித்தனர். ஏப்ரல் 2, 1832 இல் வந்தியில் கங்கா நாராயணன் பாரபூமின் திவானையும் பிரித்தானிய தரகர் மாதவ சிங்கையும் தாக்கி கொன்றார். பாரபூமின் முக்கிய இடங்கள் அவரால் கைப்பற்றப்பட்டன.

கங்கா நாராயணனை ஆங்கிலேயர்களால் கைது செய்ய இயலவில்லை.இவரது இயக்கம் வங்காளத்தின் பல்வேறு இடங்களுக்கும் பரவியது. ஆங்கிலேயர்கள் பல இடங்களின் தோற்றனர். வங்காளத்தின் புருலியா, வர்த்தமான், மிட்னாபூர் மற்றும் பாங்குரா, பீகாரிலுள்ள சோட்டாநாக்பூர் (இப்போது சார்க்கண்டு ), மயூர்பஞ்சு, கேந்துசர் மற்றும் ஒடிசாவின் சுந்தர்கர் போன்ற இடங்களில் இவரது இயக்கத்தின் தாக்கம் தீவிரமாக இருந்தது. இதன் விளைவாக, முழு ஜங்கிள் மஹாலும் ஆங்கிலேயர்களின் கட்டுப்பாட்டில் இல்லை. அப்பகுதி மக்கள் அனைவரும் கங்கா நாராயணனை ஆதரிக்கத் தொடங்கினர்.

## இறப்பு
ஆங்கிலேயக் காவல் நிலையத்தை தாகும்போது ஏற்பட்ட காயத்தினால் பிப்ரவரி 6, 1833 இல், இறந்தார். பூமிஜ் கலகத்திற்குப் பிறகு, ஆட்சி அமைப்பில் விரிவான மாற்றங்கள் ஏற்பட்டன. வருவாய்க் கொள்கையில் மாற்றம் ஏற்பட்டது.

## இதனையும் காண்க

* ஜார்கண்டின் வரலாறு

## மேற்கோள்கள்

பகுப்பு:ஜார்கண்டின் வரலாறு
கோட்டயத்துப் போர்

**கோட்டயத்துப் போர்** (*Cotiote War*) என்பது 1793 மற்றும் 1806 க்கு இடையில் கிழக்கிந்திய நிறுவனத்திற்கும், கேரளாவின் கோட்டயம்-மலபார் நாட்டின் மன்னன் பழசி இராசாவிற்கும் இடையே நடந்த தொடர்ச்சியான போராட்டங்களைக் குறிக்கிறது.

## பின்னணி
பழசி ராசா தனது இராச்சியத்தின் சுதந்திரத்தையும் ஒற்றுமையையும் பாதுகாப்பதை நோக்கமாகக் கொண்டிருந்தார். அதே நேரத்தில் கிழக்கிந்திய நிறுவனம் அதை இணைக்கவும், துண்டாக்கவும் நினைத்தது. அவரது சொந்த சுதந்திர ஆசை மற்றும் கிழக்கிந்திய நிறுவனத்தின் துரோக உணர்வு அவரது நாட்டின் சுதந்திரத்தை மதிப்பதாக அவர்களின் முந்தைய வாக்குறுதியின் பேரில் அவரது பிரபுக்களான கைத்தேரி அம்பு மற்றும் கண்ணவத் சங்கரன் நம்பியார் ஆகியோரின் தொடர்ச்சியான ஆலோசனைகளுடன் சேர்ந்து, கோட்டயம் போர் வெடிக்க வழிவகுத்தது. ஆங்கிலோ-மைசூர் போர்கள், ஆங்கிலோ-மராத்தா போர்கள், ஆங்கிலேய-சீக்கியப் போர்கள் மற்றும் பாலிகர் போர்களை விட,  இந்திய துணைக் கண்டத்தில் அவர்களின் இராணுவப் போர்களின் போது கிழக்கிந்திய நிறுவனம் நடத்திய மிக நீண்ட போர் இதுவாகும். ஆங்கிலேயப் படைகள் 10 ஆண்டுகால போரில் எண்பது சதவிகிதம் வரை இழப்புகளை சந்தித்தது.    

## தொடர் சண்டைகள்
கோட்டயத்தின் இராணுவம் கரந்தடிப் போரை நடத்தியது. முக்கியமாக ஆராளம் மற்றும் வயநாட்டின் மலைக் காடுகளை மையமாகக் கொண்டிருந்தது. மேலும் மோதல்களின் பெரிய மண்டலம் மைசூரில் இருந்து அரபிக் கடல் வரை, கூர்க் முதல் கோயம்புத்தூர் வரை நீட்டிக்கப்பட்டது. 1797 இன் தொடக்கத்தில், 1800 முதல் 1801 வரையிலும், 1803 முதல் 1804 வரையிலும் போர் உச்சகட்டத்தை எட்டியது. மேலும் தொடர்ச்சியான பின்னடைவுகள் காரணமாக, பம்பாய் படைப்பிரிவுகள் திரும்பப் பெறப்பட்டன. அதற்கு பதிலாக மெட்ராஸ் படைப்பிரிவுகள் துருப்புக்களின் எண்ணிக்கையை அதிகரிக்கச் செய்தன - (1803 இல் 8,000 முதல் 14,0800 தொடக்கத்தில் 14,0800 வரை). 1805 ஆம் ஆண்டு நவம்பர் 30 ஆம் தேதி நடந்த மோதலில் கோட்டயத்தின்  தலைவர் பழசி ராஜா இறந்த சில மாதங்களுக்குள் இப்போர் முடிவுக்கு வந்தது. இந்தப் போரைத் தொடர்ந்து, கோட்டயம் இராச்சியம், சென்னை மாகாணத்தில் உள்ள மலபார் மாவட்டத்துடன் இணைக்கப்பட்டது.   

## கணக்கீடு
கிழக்கிந்திய நிறுவனத்தின் இராணுவத்தில் ஆரம்பத்தில் 6,000 பேர் இருந்தனர். இது 1800 இல் 8,000 ஆகவும், 1804 இல் 14,000 ஆகவும் அதிகரிக்கப்பட்டது - ஆர்தர் வெல்லஸ்லி 1800 மற்றும் 1804 க்கு இடையில் போர் நடவடிக்கைகளுக்கு பொறுப்பாக இருந்தார். கோட்டய இராணுவ மனிதவளம் சரியாக தெரியவில்லை - மதிப்பீடுகள் 2,000 முதல் 6,000 வரை மாறுபடும். கோட்டய இராணுவம் தனது ஆயுதமாகவும் தீக்கல்லியக்கிகளை நன்கு பயன்படுத்தியது. ஆனால் 1799 க்குப் பிறகு வெடிமருந்துகளுக்கு பற்றாக்குறை ஏற்பட்டது. அதனால் வில் மற்றும் வாள்களை பரவலாகப் பயன்படுத்தியது. 10 ஆண்டுகால யுத்தம் கிழக்கிந்திய நிறுவனத்தின் படைகளில் 80 சதவீத இழப்பை ஏற்படுத்தியது. ஐரோப்பிய அதிகாரிகள் மற்றும் சிப்பாய்களும் அடங்குவர். ஆனால் கோட்டயத்து படைகளில் மரணம் பற்றி எந்த மதிப்பீடும் கிடைக்கவில்லை.

## மேற்கோள்கள்

## வெளியிணைப்புகள்
* அரச 'புரட்சியாளர்' 
* Pazhassi Raja: The Royal Rebel by Shreekumar Varma (Macmillan, 1997)
* http://www.keralahistory.ac.in/peasantprotests.htm  Peasant Protests in Kerala
பகுப்பு:1790களில் இந்தியா
பகுப்பு:கேரள வரலாறு
சைப்பேன் நாணல் கதிர்க்குருவி

**சைப்பேன் நாணல் கதிர்க்குருவி** (*Saipan reed warbler*)(***அக்ரோசெபாலசு  ஹிவே***) என்பது வடக்கு மரியானா தீவுகளில் காணப்படும் மிக அருகிய இன கதிர்க்குருவி சிற்றினம் ஆகும்.

## வகைப்பாட்டியல்
சில வகைப்பாட்டியல் அறிஞர்கள் சில சமயங்களில் அழிந்துபோன நைட்டிங்கேல் நாணல் கதிர்க்குருவியின் (*ஏ. லூசினியசு*) துணையினமாக இதனைக் கருதுகின்றனர்.

## வாழிடம்
இது சைப்பேன் மற்றும் அலமகன் தீவுகளில் காணப்படுகிறது. 2009ஆம் ஆண்டில் சைப்பேனில் 2700 பறவைகள் இருந்ததாகவும், 2010ஆம் ஆண்டில் அலமகனில் 950 பறவைகள் இருந்ததாகவும் மதிப்பிடப்பட்டுள்ளது.  இது ஈரநிலங்கள், முட்கள் மற்றும் காடுகளின் ஓரங்களில் வாழ்கிறது.

## விளக்கம்
சைப்பேன் நாணல் கதிர்க்குருவி தோராயமாக  நீளமும், சாம்பல் கலந்த ஆலிவ்-பழுப்பு நிறத்தில் வெளிர்-மஞ்சள் நிறத்தின் கீழ்ப்பகுதி காணப்படும். பெண் ஆணை விடச் சற்று சிறியது. மற்ற நாணல் கதிர்க்குருவி சிற்றினங்களுடன் ஒப்பிடும்போது இரு பாலினருக்கும் நீண்ட அலகு உள்ளது.

## பாதுகாப்பு
நகர்ப்புற வளர்ச்சி மற்றும் விவசாயத்தின் விளைவாக வாழ்விட அழிவு, ஆக்கிரமிப்பு இனங்களின் அறிமுகம் மற்றும் எரிமலை வெடிப்புகள் ஆகியவை சைப்பேன் நாணல் கதிர்க்குருவியின் உயிர்வாழ்வதற்கான அச்சுறுத்தல்களில் அடங்கும்.

## மேற்கோள்கள்

பகுப்பு:Articles with 'species' microformats
பகுப்பு:Articles with hAudio microformats
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
கரோலின் நாணல் கதிர்க்குருவி

**கரோலின் நாணல் கதிர்க்குருவி** (*Caroline reed warbler*) அல்லது **கரோலின் தீவு நாணல் கதிர்க்குருவி** (***அக்ரோசெபாலசு சிரின்க்சு***) என்பது அக்ரோசெபாலிடே குடும்பத்தில் உள்ள பழைய உலக கதிர்க்குருவி சிற்றினமாகும். இது மைக்ரோனீசியாவில் உள்ள கரோலின் தீவுகளில் மட்டுமே காணப்படுகிறது.

## மேற்கோள்கள்

பகுப்பு:Articles with 'species' microformats
பலேடியம் அறுபுளோரைடு

**பலேடியம் அறுபுளோரைடு** (*Palladium hexafluoride*) என்பது F6Pd என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பலேடியமும்  புளோரைடும் சேர்ந்து பலேடியம் அறுபுளோரைடு உருவாகும் என்பது இன்று வரை கோட்பாட்டு நிலையில் மட்டுமே உள்ளது. சாத்தியமுள்ள பல்வேறு பலேடியம் புளோரைடுகளில் இதுவும் ஒன்றாகும்.

## தயாரிப்பு
பலேடியம் தூளுடன் அணுநிலை புளோரினை 900 முதல் 1700 வரையிலான பாசுக்கல் அழுத்தத்தில் புளோரினேற்றம் செய்து பலேடியம் அறுபுளோரைடு தயாரிக்கப்படுகிறது.

## பண்புகள்
பலேடியம் அறுபுளோரைடு நிலைப்புத் தன்மையுடன் இருக்கும் என்று கணிக்கப்பட்டுள்ளது.  இச்சேர்மம் அடர் சிவப்பு திடப்பொருளாக உருவாகிறது. PdF4 ஆக சிதைவடைகிறது. பலேடியம் அறுபுளோரைடு மிகவும் சக்திவாய்ந்த ஓர் ஆக்சிசனேற்ற முகவராகும்.

## மேற்கோள்கள்

பகுப்பு:பலேடியம் சேர்மங்கள்
பகுப்பு:புளோரைடுகள்
பகுப்பு:கோட்பாட்டு வேதியியல்
பகுப்பு:கருத்தியலான வேதிச் சேர்மங்கள்
பகுப்பு:ஆக்சிசனேற்றிகள்
பகுப்பு:அறுபுளோரைடுகள்
பகுப்பு:உலோக ஆலைடுகள்
பெண்கள் அமைதி மற்றும் பாதுகாப்பு குறியீடு 2023

thumb | வலது | 2023இல் பெண்கள் அமைதி மற்றும் பாதுகாப்புச் சுட்டெண்
**பெண்கள் அமைதி மற்றும் பாதுகாப்பு குறியீடு** (Women Peace and Security Index)  பெண்களின் பாதுகாப்பு, நீதி மற்றும் உள்ளடக்கம் ஆகியவற்றின் அடிப்படையில் உலக நாடுகளை வரிசைப்படுத்துகிறது.  காலப்போக்கில் நாடுகளையும் அவற்றின் வளர்ச்சிப் போக்குகளையும் ஒப்பிடுவதற்கு இந்தக் குறியீடு பரவலாகப் பயன்படுத்தப்படுகிறது.   

## விளக்கம்
நோர்வே வெளியுறவு அமைச்சகத்தின் ஆதரவுடன் பெண்கள், அமைதி மற்றும் பாதுகாப்புக்கான சியார்ச்சு டவுன் நிறுவனம் இந்த குறியீட்டை வெளியிட்டுள்ளது. அக்டோபர் 2023 வரை, நான்கு குறியீட்டு அட்டவணைகள் வெளியிடப்பட்டுள்ளன.

ஆராய்ச்சியாளர்கள் மொத்தம் 13 குறிகாட்டிகளைப் பயன்படுத்துகின்றனர், வேலைவாய்ப்பு,  கல்வி விதிமுறைகள் முதல் வன்முறை மற்றும் பாதுகாப்பு பற்றிய உணர்வுகள் வரை இக்குறிகாட்டிகளில் இடம்பெற்றுள்ளன.  இந்த குறியீடு ஆயுத மோதல்கள், நிதி உள்ளடக்கம், பாராளுமன்ற இடங்களின் பங்கு மற்றும் பிற அளவுருக்கள் ஆகியவற்றின் அருகாமையை கணக்கில் எடுத்துக்கொள்கிறது.  உலக வங்கி, ஐக்கிய நாடுகள் சபை மற்றும் காலப்பு உலக மகிழ்ச்சி அறிக்கை போன்ற பல்வேறு ஆதாரங்களில் இருந்து தகவல்கள் சேகரிக்கப்படுகின்றன. 

## நாடுகள்

## மேலும் பார்க்கவும்
* உலகளாவிய அமைதி குறியீடு

## மேற்கோள்கள்

பகுப்பு:பாலினச் சமனிலை
பகுப்பு:பன்னாட்டு சீர்தரங்கள்
பகுப்பு:சமூக அறிவியல்கள்
நல்லி சில்க்ஸ்

**நல்லி சில்க்ஸ்** என்பது பட்டுப் புடவைகள் விற்பனை செய்யும் தமிழகத்தை மையமாகக் கொண்ட இந்திய துணிக்கடையாகும். தமிழகத்தின் பழமையான வணிக நிறுவனமாக இதன் தலைமையகம் சென்னையின் வர்த்தகப் பகுதியான தி நகரில் உள்ளது. *நல்லி குழுமமாக*  பட்டு மற்றும் தங்க நகை விற்பனையில் இந்நிறுவனம் ஈடுபட்டுவருகிறது.

## வரலாறு
நல்லி சின்னசாமி செட்டியார் என்பவர் *நல்லி* என்ற பெயரில் பட்டுப் புடவை வியாபாரத்தை 18 ஆம் நூற்றாண்டின் கடைசியில் காஞ்சிபுரத்தில் நடத்திவந்தார். ஆந்திராவைப் பூர்விகமாகக் கொண்ட பத்மசாலியர் சமூகத்தைச் சேர்ந்த சின்னசாமியின் குடும்பப் பெயரான நல்லி பின்னாளில் நிறுவனத்தின் அடையாளப் பெயராக மாறியது. 1911 இல் பிரித்தானிய மன்னர் ஐந்தாம் ஜோர்ஜ் இந்தியாவில் சென்னை வந்த போது அவருக்கு நினைவு பரிசாக *பட்டுப்பீதாம்பரம்* கொடுக்கப்பட்டது அதைக் காஞ்சிபுரத்திலிருந்து நெய்து கொடுத்தவர் நல்லி சின்னசாமி ஆவார். அன்று முதல் நல்லி என்ற பெயர் புகழ்பெறத் தொடங்கியதால் சென்னையில் 1928 ஆம் ஆண்டு தி நகரில் நல்லி சின்னசாமி நல்லி சில்க்ஸ் என்ற பெயரில் இந்த நிறுவனத்தைத் தொடங்கினார். ஆரம்பக் காலத்தில் ஒரு வீட்டிலேயே விற்பனையைத் தொடங்கி 1935 இல் வணிகக் கட்டடத்திற்கு மாறினர். இரண்டாம் எலிசபெத் முடிசூட்டு விழாவிற்குப் பரிசாக 1954 இல் நல்லி பட்டுப் புடவை பரிசளிக்கப்பட்டது. சின்னசாமிக்குப் பின்னர் இவரின் மகன் நல்லி நாராயணசாமி செட்டியாரும் இவரது பெயரனான நல்லி குப்புசாமி செட்டியாரும் இந்நிறுவனத்தினை நடத்தினர். நல்லி சின்னசாமி செட்டியார் 1958 இல் இறந்தாலும் அவர் தொடங்கிய நிறுவனம் ஐந்து தலைமுறையாகப் பட்டுக்குப் புகழ் பெற்றதாக இருந்துவருகிறது. தற்போது நல்லி ராமநாதன் மற்றும் அவரது மகள் லாவண்யா நல்லி நிர்வாகப் பொறுப்புகளில் உள்ளனர்.

## வர்த்தகம்
இந்நிறுவனம் 1993 ஜூன் 9 அன்று *நல்லி சில்க் சாரீஸ் பிரைவேட் லிமிடெட்* என்ற நிறுவனமாகப் பதிவுசெய்து கொண்டது.
சென்னை மட்டுமல்லாமல் பல இந்திய ஊர்களில் தனது விற்பனை அங்காடிகளைத் திறந்துள்ளது. அமெரிக்கா, கனடா, [சிங்கப்பூரில் தங்களது கிளைகளைத் தொடங்கியுள்ளது. 2012 முதல் பட்டு மற்றும் ஆடைகளை வர்த்தகத்துடன் நகை விற்பனையையும் தொடங்கியது.
2020 இல் தனது முதல் ஐரோப்பிய அங்காடியை [லண்டன்|லண்டனில் தொடங்கியது. 2022 ஆம் நிதியாண்டின் படி இந்நிறுவனம் 500 கோடி மதிப்பில் வர்த்தகம் செய்து வருகிறது.

## மேற்கோள்கள்

## வெளி இணைப்புகள்
* 
*

பகுப்பு:சென்னையை மையமாகக் கொண்ட நிறுவனங்கள்
பகுப்பு:தமிழ்நாட்டில் நெசவுத் தொழில்
பகுப்பு:தொழிற்துறை வாரியாக இந்திய நிறுவனங்கள்